Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4165

6. FEJEZET - ICAO PRECIZIÓS MEGKÖZELÍTÉSI TEREP TÉRKÉP 6.1 Rendeltetése A térkép rendeltetése, hogy a befejező megközelítés egy meghatározott részéről részletes terepmetszeti tájékoztatást nyújtson a légi-jármű üzemeltetők részére a rádió-magasságmérő használat céljaira megállapítandó elhatározási magasságra a terepviszonyok által gyakorolt hatás felméréséhez. 6.2 Alkalmazási rendelkezések 6.2.1 Az "ICAO Precíziós Megközelítési terep térkép"-et a nemzetközi polgári légi-közlekedés által használt minden repülőtér minden II. és III. kategóriájú precíziós megközelítéssel rendelkező futópályájára el kell készíteni, kivéve, ha az előírt adatokat az ICAO (Elektronikus) Repülőtéri terep és akadály térképen biztosítják az 5. Fejezetnek megfelelően.. 6.2.2 Az "ICAO Precíziós Megközelítési terep térkép"-et bármiféle jelentősebb változás bekövetkezésekor módosítani kell. 6.3 Méretarányok 6.3.1 Ajánlás. - A vízszintes méretarány 1:2 500, a függőleges 1:500 méretarány legyen. 6.3.2 Ajánlás. - Ha a térkép a futópálya küszöbtől 900 m-nél (3000 láb) távolabb lévő terület terep metszetrajzát tartalmazza, akkor a vízszintes méretarány 1:5 000 legyen. 6.4 Azonosítás A térképet a következő nevekkel kell azonosítani: az ország neve, amelyben a repülőtér elhelyezkedik, annak a körzetnek, vagy városnak a neve, amelyet a repülőtér kiszolgál, a repülőtér neve és a futópálya azonosítója. 6.5 Felülnézeti és metszet információk 6.5.1 A térképnek tartalmaznia kell: 1) felülnézeti ábrázolást a metszetrajzon szereplőkkel egyező távolságig, a szintvonalakat a futópálya meghosszabbított középvonala mentén és annak mindkét oldalán 60-60 méteren (200 láb) belüli területen 1 m (3 láb) térközönként tüntetve fel, a szintvonalakat a küszöbhöz kell viszonyítani; 2) annak jelzését, hogy a terep vagy a terepen lévő bármilyen akadály a fenti 1) pontban meghatározott felülnézeti rajzon (3 méterrel (10 láb) eltér a középvonal metszésvonalának magasságától és valószínű, hogy a rádió-magasságmérőt befolyásolja; 3) a terep metszetrajzát a futópálya meghosszabbított középvonala mentén a futópálya küszöbtől 900 m (3000 láb) távolságig. 6.5.2 Ajánlás. - Ha a futópálya küszöbétől mért 900 m (3000 láb) távolságon túl lévő terep hegyekkel tűzdelt, vagy a térkép használója számára egyéb szempontból lényeges, akkor a terepmetszetet a futópálya küszöbtől mért 2000 métert (6500 láb) meg nem haladó távolságig szükséges ábrázolni. 6.5.3 Ajánlás. - Az ILS vonatkoztatási pont magasságát a térképen a legközelebbi fél méter, vagy láb pontossággal tüntessék fel.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes